สัญจรบุรีรัมย์ 4 จ.อีสานชื่นมื่น ปั้น 121 โครงการ 2 หมื่นล้านรอท่าครม.
(แฟ้มภาพ),ผู้สื่อข่าวรายงานว่า ก่อนการประชุมคณะรัฐมนตรีนอกสถานที่อย่างเป็นทางการ (ครม.สัญจร) ที่ จ.บุรีรัมย์ 8 พ.ค.นี้ ครม.จะร่วมประชุมการพัฒนาเศรษฐกิจและสังคมกลุ่มจังหวัดภาคอีสานตอนล่าง 1 (นครราชสีมา ชัยภูมิ บุรีรัมย์ และสุรินทร์) กับหน่วยงานในพื้นที่ เตรียมชง 121 โครงการ งบประมาณ 20,706 ล้านบาท ชู บุรีรัมย์ เป็นสปอร์ตซิตี้ ขยายสนามบินรับแข่งโมโตจีพี,โดยข้อเสนอทั้งหมดแบ่งเป็นด้านเกษตรและแหล่งน้ำ 3,390 ล้านบาท โครงสร้างพื้นฐาน 11,800 ล้านบาท การค้า การลงทุน 1,370 ล้านบาท ท่องเที่ยว 496 ล้านบาท และการพัฒนาคุณภาพชีวิต 3,600 ล้านบาท,นายกิตติเดช เกื้อกิตติวงศ์ ประธานหอการค้า จังหวัดบุรีรัมย์ เปิดเผยว่า จ.บุรีรัมย์ จะเสนอแก้ปัญหาผลกระทบการสร้างรถไฟทางคู่ช่วงชุมทางถนนจิระ-อุบลราชธานี รวมทั้งจะขอให้รัฐบาลพิจารณาส่งเสริมการก่อตั้งเมืองกีฬา หรือสปอร์ตซิตี้ และการก่อตั้งมหาวิทยาลัยกีฬาแห่งชาติ เพราะ จ.บุรีรัมย์ เป็นเมืองแห่งการท่องเที่ยวและกีฬาที่สำคัญ มีการจัดแข่งขันมหกรรมกีฬาระดับประเทศอย่างต่อเนื่อง และเสนอปรับปรุงสนามบินบุรีรัมย์รองรับการเป็นสนามบินศุลกากร เพื่อรองรับการ เป็นเจ้าภาพจัดการแข่งขันโมโตจีพี ปี 2561-2563 โดยขยายทางวิ่ง (รันเวย์) รองรับเครื่องบินขนาด ใหญ่ รวมทั้งโครงการก่อสร้างอาคารผู้โดยสารหลัง ใหม่เพื่อรองรับนักท่องเที่ยวที่เพิ่มขึ้น,นายพชร พัทธวิภาส เลขาธิการหอการค้าจังหวัดสุรินทร์ กล่าวว่า เตรียมเสนอให้รัฐบาลผลักดันโครงการก่อสร้างสนามบิน จ.สุรินทร์ ที่ อ.ปราสาท เป็นสนามบินพาณิชย์แห่งใหม่รองรับการค้าการท่องเที่ยว โดยเสนอของบ ประมาณ 40 ล้านบาท เพื่อศึกษาออกแบบ และขอให้รัฐบาลจัดทำด่านศุลกากร ที่จุดผ่านแดนถาวรไทย-กัมพูชา บริเวณด่านช่องจอม อ.กาบเชิง ที่มีประสิทธิภาพ และช่องทางนี้มีถนนเชื่อมต่อทางรถยนต์ไปยังเมืองเสียมเรียบได้,ด้านนายสิทธิพล สุทธิศักดิ์ภักดี เลขาธิการหอการค้าจังหวัดชัยภูมิ กล่าวว่า เตรียมเสนอให้รัฐบาลผลักดันโครงการบริหารจัดการน้ำ และการขยายทางหลวงให้เป็น 4 ช่องจราจร ในทางหลวงหมายเลข 202 และ 205 ซึ่งเชื่อมต่อไปยังทุ่งดอกกระเจียว ซึ่งเป็นสถานที่ท่องเที่ยวสำคัญ ปรับการก่อสร้างเส้นทางท่องเที่ยวรอบบึงระหานให้เป็นคอนกรีต และทางจักรยาน จากถนนดินเพื่อส่งเสริมการท่องเที่ยว,นายหัสดิน สุวัฒนะพงศ์เชฏ ประธานอุตสาหกรรมจังหวัดนครราชสีมา กล่าวว่า ได้เสนอโครงการก่อสร้างศูนย์รวบรวมตู้คอนเทนเนอร์ และ เปลี่ยนโหมดขนส่งจากทางรางไปสู่รถยนต์ รองรับโครงการรถไฟทางคู่ โครงการขยายถนน 4 ช่องจราจรในเส้นทางเชื่อมโยงไป จ.ชัยภูมิ โครงการส่งเสริม จ.นครราชสีมาให้เป็นไมซ์ ซิตี้ รวมทั้งการจัดทำโรงงานต้นแบบรองรับเมืองนวัตกรรมอาหาร และการผลักดันให้จังหวัดเป็นเมืองอัจฉริยะในระยะที่ 2.
ผู้สื่อข่าวรายงานว่า ก่อนการประชุมคณะรัฐมนตรีนอกสถานที่อย่างเป็นทางการ (ครม.สัญจร) ที่ จ.บุรีรัมย์ 8 พ.ค.นี้ ครม.จะร่วมประชุมการพัฒนาเศรษฐกิจและสังคมกลุ่มจังหวัดภาคอีสานตอนล่าง 1 
ครม.สัญจร จ.บุรีรัมย์,กิตติเดช เกื้อกิตติวงศ์,ครม.สัญจร,ภาคอีสาน,ข่าวทั่วไป